recursal/SuperWikiNEXT-32B huggingface dataset:
**கல்லீரல் அழற்சி வகை A தடுப்பூசி** என்பது தடுப்பூசி கல்லீரல் அழற்சி வகை A ஐ தடுக்கவல்லது. இந்த தடுப்பூசி 95 % நோயாளிகளுக்கு திறம்பட செயல்படுகிறது,மேலும் அதன் வீரியம் குறைந்தபட்சம் 15 ஆண்டுகளுக்கு இருக்கும் அல்லது ஒரு நபரின் வாழ் நாள் முழுதும் பலனளிக்கும்.
. ஒரு வயதுக்கு மேற்பட்டவர்களாக இருந்தால் இந்த தடுபூசி இரு முறை போட பரிந்துரைக்கபடுகிறது. அது  தசைக்குள் உட்செலுத்தப்படும்.

பரிந்துரைகள்
------------

உலக சுகாதார அமைப்பு (WHO) பொதுவாக இந்த நோய் மிதமாக பரவீயிருக்கும் இடங்களில் எல்லோருக்கும் இந்த தடுப்பூசி போடவேண்டும் என பரிந்துரைக்கிறது. பொதுவாக இந்த நோய் மிதமாக பரவீயிருக்கும் இடங்களில் எல்லோருக்கும் இந்த தடுப்பூசி போடவேண்டும் என பரிந்துரைக்கிறது. இந்த நோய் வழக்கமானதாக இருந்தால் பரவலாக எல்லோருக்கும் தடுப்பூசி போட பரிந்துரைக்கபடுவதில்லை,காரணம் சிறுவர்களுக்கு தொற்று மூலம் தானாகவே எதிர்ப்பு சக்தி உருவாகி விடும்.  நோய் கட்டுப்படு மற்றும் தடுப்பு மையம் (CDC)அதிக ஆபத்துக்குட்பட்ட பெரியவர்களுக்கும் அனைத்து குழந்தைகளுக்கும் தடுப்பூசி போட பரிந்துரைக்கிறது

முறைப்படி பாதுகாப்பு உருவாக்குதல்
---------------------------------

கடுமையான பக்க விளைவுகள் ஏற்படுவது மிகவும் அரிது. தடுப்பூசி போட்ட இடத்தில் வலி 15 % குழந்தைகளுக்கும்  பேர்பாதி பெரியவர்களுக்கும் ஏற்படுகிறது. பெரும்பாலான கல்லீரல் அழற்சி வகை A தடுப்பூசியில் வீரியம் அழிக்கபட்ட நுண்ணுயிர்கள் இருக்கும், இன்னும் சிலவற்றில் பலவீனபட்ட நுண்ணுயிர்கள் இருக்கும். பலவீனமான நுண்ணுயிர்கள் கொண்ட தடுப்பூசி கர்ப்பம் தரித்திருக்கும் போது அல்லது  மோசமான நோய் தடுப்பு செய்லபாடு உள்ளவர்களுக்கு பரிந்துரைக்கபடுவதில்லை. சில வகை கல்லீரல் அழற்சி A தடுப்பூசிகள்,   கல்லீரல் அழற்சி வகை B அல்லது குடற்காய்ச்சல் தடுப்பூசி யுடன் சேர்ந்த கலவையாக கிடைக்கிறது.

வரலாறு,சமூகம் மற்றும் கலாச்சாரம்
--------------------------------

கல்லீரல் அழற்சி வகை A தடுப்பூசி முதன் முதலில் 1991 இல் ஐரோப்பாவிலும் 1995 இல் அமெரிக்காவிலும் அங்கீகரிக்கபட்டது. இது உலக சுகாதார அமைப்பின் அத்தியாவசிய மருந்துகளின் பட்டியல்,இல் இடம்பெற்றுள்ள மிகவும் முக்கியமான அடிப்படை சுகாதார அமைப்பு க்கு தேவையான மருந்து. அமெரிக்காவில் இந்த மருந்தின் விலை 50 USD யிலிருந்து 100 USD க்குள் இருக்கும்.

மேற்கோள்கள்
-----------

1. 1 2 3 4 5  "WHO position paper on hepatitis A vaccines – June 2012.". *Wkly Epidemiol Rec* **87** (28/29): 261-76. 2012 Jul 13. பப்மெட்:22905367. .
2. ↑  Ott JJ, Irving G, Wiersma ST (December 2012). "Long-term protective effects of hepatitis A vaccines. A systematic review". *Vaccine* **31** (1): 3–11. doi:10.1016/j.vaccine.2012.04.104. பப்மெட்:22609026.
3. ↑  "Hepatitis A In-Short". *CDC*. July 25, 2014. 7 December 2015 அன்று பார்க்கப்பட்டது.
4. ↑  Patravale, Vandana; Dandekar, Prajakta; Jain, Ratnesh (2012). *Nanoparticulate drug delivery perspectives on the transition from laboratory to market* (1. publ. ). Oxford: Woodhead Pub.. பக். 212. பன்னாட்டுத் தரப்புத்தக எண்:9781908818195. .
5. ↑  "19th WHO Model List of Essential Medicines (April 2015)" (PDF). WHO. April 2015. May 10, 2015 அன்று பார்க்கப்பட்டது.
6. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. பக். 314. பன்னாட்டுத் தரப்புத்தக எண்:9781284057560.
**மனிதனின் மறுபக்கம்** (***Manithanin Marupakkam***) கே. ரங்கராஜ் இயக்கத்தில், 1986 ஆம் ஆண்டு வெளிவந்த இந்தியத் தமிழ்த் திரையப்படமாகும். சிவகுமார், ராதா, ஜெயஸ்ரீ, ஜெய் ஜெகதீஷ் மற்றும் பலர் நடித்துள்ளனர். ஜி. தியாகராஜன் மற்றும் ஜி. சரவணன் தயாரிப்பில், இளையராஜா இசை அமைப்பில், 25 ஜூலை 1986 ஆம் தேதி இப்படம் வெளிவந்தது.

நடிகர்கள்
---------

* சிவகுமார்
* ராதா
* ஜெயஸ்ரீ
* ஜெய் ஜெகதீஷ்
* ராஜ்ய லட்சுமி
* வி. கே. ராமசாமி
* வெண்ணிற ஆடை மூர்த்தி
* டெல்லி கணேஷ்
* ஏ. ஆர். எஸ்.
* சேது விநாயகம்.

கதைச்சுருக்கம்
--------------

தினக்குரல் எனும் இதழில் நிருபராக சேருகிறாள் சுஜாதா (ஜெயஸ்ரீ). தன் தோழி மருத்துவர். சாரதாவுடன் தங்குகிறாள் சுஜாதா. சுஜாதாவின் சகோதரி கலா கொல்லப்படுகிறாள். ரவி வர்மா தன் மனைவி கலாவை (ராதா) கொன்ற குற்றத்திற்காக மரண தண்டனை அனுபவிக்கும் ஒரு கைதி ஆவான். அவனை சுஜாதா பேட்டி கண்டு, கட்டுரை வடிவில் தினக்குரல் இதழில் வெளியானது. அந்தக் கட்டுரை பெரிய அளவில் பிரபிலமாகி, அவளுக்கும் அவள் பணிபுரியும் தினக்குரலுக்கும் நற்பெயர் சம்பாதித்துத் தந்தது.

கடந்த காலத்தில், ரவி ஒரு விளம்பர நிறுவனத்தின் முதலாளி. தன்னுடன் பணிபுரியும் கலா என்ற பெண்ணை காதலித்து திருமணம் செய்கிறான். விளம்பரத்தின் பொழுது அரைகுறையாக துணி அணிய மறுத்த கலாவுடன் ரவிக்கு கருத்து வேறுபாடு ஏற்பட்டு கலாவின் கர்ப்பத்தை சந்தேகித்ததால், அவளை விவாகரத்து செய்ய முடிவுசெய்கிறான் ரவி. கலாவிற்கு சாதகமாக தீர்ப்பு வந்ததால் கோபம் கொண்ட ரவி, கலாவை கொன்றுவிடுகிறான். அதனால் அவனுக்கு தூக்கு தண்டனை வழங்கப்படுகிறது.

தண்டனைக்கு ஒரு நாள் முன்பு, சிறையிலிருந்து தப்பித்த ரவி, சுஜாதாவை சந்திக்க நேரிடுகிறது. தான் கலாவை கொல்லவில்லை என்றும், தனது நிறுவனத்தில் வேலை செய்யும் அர்ஜுன் தான் கொன்றான் என்றும், கொலை நடந்த இடத்தில் தான் இருந்ததால் குற்றம் சாற்றப்பட்டதாகவும் சுஜாதாவிடம் அனைத்து உண்மைகளையும் கூறுகிறான் ரவி வர்மா. அர்ஜுனை பழிவாங்கவே சிறையில் இருந்து தப்பித்தாக கூறும் ரவி, இறுதியில் அர்ஜுனை பழிவாங்கினானா என்பதே மீதிக் கதையாகும்.

ஒலித்தொகுப்பு
-------------

இப்படத்தின் இசை அமைப்பாளர் இளையராஜா ஆவார். வைரமுத்து, புலமைப்பித்தன், நா. காமராசன் ஆகியோர் பாடல் ஆசிரியர்கள் ஆவர். 5 பாடல்களை கொண்ட இசைத்தொகுப்பு 1986 ஆம் ஆண்டு வெளியானது.

1. சந்தோசம் இன்று
2. கல்லுக்குள்ளே
3. ஊமை நெஞ்சின் சொந்தம்
4. நாட்டுக்குள்ளே கண்டதையெல்லாம்
5. கண்ணனை காண்பாயா

வெளி-இணைப்புகள்
---------------

* 
*

மேற்கோள்கள்
-----------



1. ↑  "http://spicyonion.com/movie/manithanin-marupakkam/". External link in `|title=` (உதவி)
2. ↑  "http://www.gomolo.com/manidanin-marupakkam-movie/11053". 2019-03-20 அன்று மூலம் பரணிடப்பட்டது. 2019-03-03 அன்று பார்க்கப்பட்டது. External link in `|title=` (உதவி)
3. ↑  "https://avdigital.in/collections/ilaiyaraaja-vinyl-records/products/manithanin-marupakkam". External link in `|title=` (உதவி)
4. ↑  "http://play.raaga.com/tamil/album/manithanin-maruppakkam-T0002798". External link in `|title=` (உதவி)
**கல்லுக்குழி ஆஞ்சநேயர் கோயில்** என்பது திருச்சிராப்பள்ளி மாவட்டம் கல்லுக்குழி எனும் ஊரில் அமைந்துள்ளது.  இக்கோயிலில் யோக ஆஞ்சநேயர், விநாயகர், முருகன், நவகிரகம், சக்கரத்தாழ்வார், பாண்டுரங்கன், நாகர் போன்ற சன்னதிகள் உள்ளன.

இக்கோயில் 500-1000 வருடங்களுக்கு முன்பு தோன்றியதாகும்.

மூலவர்
------

ஓரடி உயரமுள்ள மூலவர் சிலை. இந்த சிலையின் இடம் பாதம் வடக்கு நோக்கியும், வலது பாதம் கிழக்கு நோக்கியும் உள்ளது. இடது கரத்தில் பாரிஜாத மலரை வைத்திருக்கிறார்.. வலது கரத்தில் அபய ஹஸ்தம் எனும் ஆசி வழங்குதல் நிலையில் உள்ளார்.

தலவரலாறு
--------

சுமார் நூறு வருடங்களுக்கு முன்பு தொடருந்தில் வந்த பயணியை பரிசோதர் பரிசோதித்தார். அந்தப் பயணி அதிக எடை கொண்ட ஒரு மூட்டையை வைத்திருந்தார். அதற்கு சரியான கட்டணம் கட்டப்படவில்லையென கூறி அபராதம் விதித்தார். ஆனால் அதற்கு தன்னிடம் பணம் இல்லையென கூறி அதைப் பிறகு வாங்கிக் கொள்கிறேன் என சென்றுவிட்டார். அதன்பின்பு அவர் வரவேயில்லை. சந்தேகம் கொண்டு அந்த மூட்டையைப் பிரித்துப் பார்த்தால் அதில் ஆஞ்சநேயர் சிலை இருந்தது.
அதனை அங்கு பணியாற்றிய ஊழியர்கள் அருகிலேயே கோயில் கட்டி வழிபட்டனர்,

விழாக்கள்
---------

அனுமன் ஜெயந்தி
இக்கோயிலில் சுதர்சன யாகத்தினை மாதந்தோறும் செய்கின்றனர்.

ஆதாரங்கள்
---------

1. ↑  "Anjaneya Temple : Anjaneya Anjaneya Temple Details - Anjaneya- Kallukuzhi - Tamilnadu Temple - ஆஞ்சநேயர்".
டாரன்டூலா சிலந்தி
**டாரண்டூலா** என்பது ஒரு வகை சிலந்திப்பூச்சி ஆகும்.

பண்புகள்
--------

டாரன்டூலா வகை சிலந்திகள் வெப்பப்பிரதேச (tropics) நாடுகளில் வாழ்பவை.  சில இனங்கள் பெரியவை. இவை தாக்கும் போது ஆழமான புண்களை உருவாக்கும். மனிதனை தாக்குவதில்லை, சற்று வலி மட்டுமே உருவாகும். எலிகள், பூச்சிகளை இவை தாக்கி அழிக்கின்றது. இவை பொந்துகளில் வாழும். மாலையில் மட்டுமே வெளிவரும். இரவில் பெண் துணையைத் தேடி வெளியே சுற்றும். ஆண், பெண் சிலந்திகள் இணைந்த பிறகு, ஆண் சிலந்தி சில வாரங்களில் இறந்துவிடும். ஆனால், பெண் டாரன்டூலா சிலந்தி 25ஆண்டுகள் கூட உயிர் வாழும்.

சிறப்பியல்புகள்
---------------

* பெண் டாரன்டூலா சிலந்தி ஒரே சமயத்தில் 200-400 முட்டைகள் இடும். முட்டைகளைச் சுற்றிப் பட்டுப் போன்ற கூட்டை அமைத்து விட்டு சென்று விடும். முட்டைப் பொரித்த பின் வரும் இளம் சிலந்தி தனக்கு சாதகமான இடம் தேடிச் சென்று விடும்.
* இவை பூச்சிகளையும்,நில அட்டைகளையும் உணவாக உட்கொள்கின்றன. இவை ஒரு முறை உணவு உட்கொண்டால், அவை செரிக்கும் வரை உணவு உட்கொள்வதில்லை.
* இவற்றால் அசைகின்ற பொருளை மட்டுமே பார்க்க இயலும். ஒளியின் தன்மையில் ஏற்படும் மாறுபாட்டை மட்டுமே உணரமுடியும். இதன் பார்வைத்திறன் மிகக் குறைவு.
* ஒளியைக் கேட்கும் திறன் மிகக் குறைவு. தொடுணர்வு மிக துல்லியமாக இருக்கும்.

டாரன்டூலா சிலந்திதொடு உணர்வை இவை 1.தனது உடலின் மீது ஏதாவது ஒரு பொருள் அழுத்தும் போதும், 2.உரோமங்களின் மீது ஏதாவது பொருள் படும்போதும், 3.இவற்றின் கால்களின் மீதுள்ள ட்ரைகோபோத்ரியா (Trichobothria) என்ற நுண்ணிய உரோமங்களில் ஏதாவது பொருள் பட்டால் இது நகர்த்திக் கொள்ளும். மாறாக இவை அதை தாக்குவதில்லை.

தற்காப்பு பணி
-------------

டாரன்டூலா சிலந்தி உணவு தேடல்
உடலின் மீது ஏதாவது ஒரு பொருள் தீண்டினால் மட்டுமே, தன் முன் கால்களை உயர்த்தி கொடுக்குகளைக் கொண்டு தயாராகும். ஆனால், எதிரே உள்ள பொருள் அசைவை நிறுத்தி விட்டால் தனது பழைய நிலைக்கேச் சென்று பின்னர் நகர்ந்து விடும். இவற்றின் கால்களின் மீது வளர்ந்துள்ள நுண்ணிய உரோமங்கள் காற்றின் வளியே வரும் அசைவை உணரும் திறன் கொண்டது. இச்சிலந்தியின் மீது காற்றை ஊதினால், தனது முன்புற கால்களைத் தூக்கிக் கொண்டு குதித்து விழும். இவ்வசைவு தீங்குகளிடமிருந்து தன்னைக் காத்துக்கொள்ள உதவுகிறது.எதிரிகளிடமிருந்து விலகி சென்றுவிடுமே தவிர, எதிரிகளைத் தாக்க முயற்சிப்பதில்லை.

உணவைப் பற்றும் முறை
-------------------

இச்சிலந்தியின் உடல் முழுவதும் உரோமங்கள் உள்ளது. முக்கியமாக, கால்களின் மீது அதிகமான உரோமங்கள் உள்ளன. அதன்மீது ஏதேனும் பொருள் பட்டுவிட்டால், அதனை மிக விரைவாகப் பிடித்துக் கொள்ளும். ஆனால், பசி இல்லாத போது பொருட்கள் தன் மீது பட்டாலும் அதனை விட்டு விலகிச் செல்கின்றது.

"பெப்சிஸ்"இனக் குளவிகளுக்கு சிறந்த வகை உணவாக இச்சிலந்தி உள்ளது.

மேற்கோள்கள்
-----------

வெளி இணைப்புகள்
---------------

விக்கிமீடியா பொதுவகத்தில்,  
 ***டாரன்டூலா***   
என்பதின் ஊடகங்கள் உள்ளன. 

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***டாரன்டூலா***

1. ↑  "Taxon details *Lycosa tarantula* (Linnaeus, 1758)". *World Spider Catalog*. Natural History Museum Bern. 2021-01-07 அன்று பார்க்கப்பட்டது.
2. ↑  The American Heritage Dictionary, 4th Ed.(2009), Publisher: Houghton Mifflin Company. "[Medieval Latin, from Old Italian *tarantola*, after Sarrià.]"
3. ↑  Foelix, Rainer F. (2010). *Biology of spiders* (3rd ). Oxford: Oxford University Press. பக். 8–9. பன்னாட்டுத் தரப்புத்தக எண்:978-0199734825.
4. ↑  உயிரியலில் சில உண்மைகள்:இராம.இலக்குமி நாராயணன்,சேகர் பதிப்பகம்.
5. ↑
**மேல்பட்டி பாறை ஓவியங்கள்** என்பது தமிழத்தின் கிருஷ்ணகிரி மாவட்டம், கிருஷ்ணகிரியிலிருந்து மகாராஜாகடை ஊருக்கு செல்லும் வழியில் 4 கி.மீ தொலைவில் மேல்பட்டி கிராமத்தில் உள்ள ஒரு பாறை ஓவியம் ஆகும். இது இந்த ஊாில் இடதுபுறமுள்ள சிறு குன்றில் மங்கா கவியில் (கவி என்றால் குகை என்று பொருள் ) என்னும் குகையில் இப்பாறை ஓவியங்கள் அமைந்துள்ளன. தோராயமாக 5000ஆண்டுகள் பழைமை வாய்ந்ததாக கருதப்படும் இவ்வெண்சாந்து ஓவியத்தில் பலவித வளமை குறியீடுகளும், சூரிய சந்திர குறியீடுகளும், கழுதைமீது அமர்ந்து செல்லும் போர்வீரனின் ஓவியமும், தூரிகையின்றி விரலால் புனைந்த ஓவியம் என்பதை பிரதிபலிக்கும் வகையில் வரைந்தவனின ஐவிரலும் வரையப்பட்டுள்ளது. இக்குகையில் முந்தைய தலைமுறையினை சேர்ந்த மூதாட்டி ஒருவர் காளியம்மனாக கல்நட்டு வழிபட்டு வந்துள்ளார். இதனையொட்டி வற்றாத நீருற்று ஒன்று இருந்துள்ளது. கடந்த பத்துவருடத்தில் இது வற்றிவிட்டதாக கூறப்படுகிறது. தற்போது இந்த மலையை கற்களுக்காக உடைத்து வருகின்றனர். மலையின் நடு உச்சியில் அமைந்துள்ள குகையில் தெய்வசிலை உள்ளதால் இதுவரை இந்தக் குகை உடைக்கப்படாமல் உள்ளது.

மேற்கோள்
--------

1. ↑   பரணிடப்பட்டது 2019-02-28 at the வந்தவழி இயந்திரம் தினகரன் 27.01.2014
மனிதர்களை கல்லால் அடிக்கும் காட்சி
**கல்லுக்கு இரையாகும் சோராயா எம்.** (The Stoning of Soraya M.) என்ற திரைப்படத்தை 1990ம் ஆண்டு பிரான்ஸ் ஈரானியன் எழுத்தாளர் பிரிடொனெ சகெப்ஜெம் (Freidoune Sahebjam) என்பவரால் எழுதி விளிவந்த (La Femme Lapidée)(பாரசீக மொழி: .سنگسار ثريا م‎) பாரசீக புத்தகத்தில் கூறப்பட்டுள்ள உண்மைச் சம்பவத்தை மையமாக வைத்து, 2008ம் ஆண்டு அமெரிக்க தயாரிப்பாளரான க்ரொவ்ஸ் நவ்ரஸ்ட் (Cyrus Nowrasteh) என்பவரால் எடுக்கப்பட்ட திரைப்படம். இப்படத்தில் ஈரானியன் அமெரிக்கன் நடிகை சொஹ்ரெ அக்டஷ்லோ (Shohreh Aghdashloo),அமெரிக்க திரைப்பட நடிகர் ஜிம் கவிஎசில் (Jim Caviezel) ஆகியோர் நடித்துள்ளார்கள். இப்படம் அகாடமி விருது பெற்றுள்ளது.

உண்மைக்கதை
----------

1986ம் ஆண்டு ஈரான் நாட்டின் வெகு தொலைவில் உள்ள கிராமத்திற்கு ஒரு எழுத்தாளர் செல்ல வேண்டியது உள்ளது. அவர் தனது நான்கு சக்கர வாகனத்தில் செல்லுகிறார். அப்போது வாகனம் பழுதாகி நின்றுவிடுகிறது. அதனை அவர் பழுது நீக்க விளைகிறார். அப்போது அவ்வழியே ஒரு இளம் பெண் நடந்து வருகிறார். எழுத்தாளருக்கு அப்பெண்ணின் அறிமுகம் கிட்டுகிறது. அப்போது அப்பென் ஒரு உண்மைச்சம்பவத்தை கூறுகிறார். அது உலகத்தையே அதிர்ச்சிக்கு உட்படுத்தும் சம்பவம் ஆகும்.

ஈரான் நாட்டின் கிராமத்தில் '*சோராயா* என்ற பெண் தனது குழந்தைகளுடம் வாழுகிறாள். 14 வயது  பெண்ணை மணமுடிக்க வக்கிர கணவன் அலி ஆசைப்பட்டதால் கொடுமைப்படுத்தப்பட்டு அவளை 'தலாக்' செய்ய ஆசைப்பட்டு ஊர் தலைவர் முல்லாவிடம் முறையிடுகிறான். ஆனால் ஊர் தலைவர் சோராயா மேல் ஆசைப்படுகிறான். அதற்கு சம்மதிக்க மறுக்கிறாள் சோராயா. பின்னர் தன் குழந்தைகளுக்காக ஒரு வீட்டில் வேலைக்கு செல்கிறாள்.
இதை சாதகமாக்கப் பார்க்கிறான் ஊர் தலைவன், *இவள் நடத்தை கெட்டவள், அவள் வேலை செய்யும் எஜமானரிடம் தவறாக நடந்தாள்* என்று கூறி, அவளை கல்லால் அடித்து கொல்ல உத்தரவிடுகிறான்.
ஊர் பொது இடத்தில் அவளை பாதி உடம்பு மூழ்கும்படி மண்ணில் புதைத்து, அருகில் கற்களைக் குவித்து அவளின் குழந்தை, அவளின் பெற்றோர் உட்பட ஊர்பொதுமக்கள் அனைவரும் கல்லால் அடிக்கிறார்கள். இந்நிகழ்வு திரைப்படத்திலேயே பார்ப்பவர்களை கண்ணீர் வடிக்கச்செய்கிறது.

பரிசுகள்
--------

கனடா நாட்டில் டொராண்டோ நகரில் 2008ம் ஆண்டு நடந்த டொரண்டோ சர்வதேச திரைப்பட விழா (Toronto International Film Festival) பார்வையாளர்கள் விருப்ப விருதினைப் பெற்றது.

மேலும் பார்க்க
--------------

* அதிகாரப்பூர்வ இணையதளம்
* இணையதள திரைப்பட தரவுத்தளத்தில் *The Stoning of Soraya M.*
* பாக்சு ஆபிசு மோசோவில் *The Stoning of Soraya M.*
* அழுகிய தக்காளிகள் தளத்தில் *The Stoning of Soraya M.*
* மெடாகிரிடிக்கில் *The Stoning of Soraya M.*

மேற்கோள்
--------

1. ↑  "Diane Hendricks". *IMDb*.
2. ↑  "The Stoning of Soraya M. (2009)". Box Office Mojo. நவம்பர் 24, 2009. மே 9, 2010 அன்று பார்க்கப்பட்டது.
3. ↑  "The horrific execution scene that got a film banned... and why the director hopes it will stop death row woman being stoned". *Daily Mail*. அக்டோபர் 18, 2010. அக்டோபர் 10, 2013 அன்று பார்க்கப்பட்டது.
4. ↑  "The Stoning of Soraya M. Review". *Screen Rant*. c. 2009. அக்டோபர் 10, 2010 அன்று பார்க்கப்பட்டது.
5. ↑   பார்த்த நாள் 28.01.2014
**இழைபு** என்பது பாட்டின் வனப்புகளாகத் தொல்காப்பியம் காட்டும் 8 வனப்புகளில் ஒன்று. 

வல்லின ஒற்றெழுத்து வராமல் பாடும் ஆசிரியப்பா இழைபு வனப்பாகும். 

தொல்காப்பியர் பாடலின் ஒவ்வொரு அடியும் எழுத்தின் எண்ணிக்கையில் பாகுபடுத்தியுள்ளார். அதன் வழியில் பார்க்கும்போது ஆசிரியப்பாவின் நான்கு சீர்களில் குறளடி, சிந்தடி, அளவடி, நெடிலடி, கழிநெடிலடி ஆகிய ஐந்து அடிகளும் வரும்.

எடுத்துக்காட்டு
போந்து போந்து சார்ந்து சார்ந்து  

தேர்ந்து தேர்ந்து மூசி நேர்ந்து  

வண்டு சூழ விண்டு நீங்கி  

நீர்வாய்க் கொண்ட நீல மூர்வாய்  

ஊதை வீச ஊர வாய  

மணியேர் நுண்தோ டொல்கி மாலை  

நண்மணம் கமழும் பன்னல் லூர  

அமையேர் வளைத்தோள் அம்பரி நெடுங்கண்  

இணையீர் ஓதி ஏந்திள வனமுலை  

இரும்பன் மலரிடை எழுந்த மாவின்  

நறுந்தழை துயல்வரும் செறிந்தேந் தல்குல்  

அணிநகை நசைஇய அரியமர் சிலம்பின்  

மணிமருள் வார்குழல் வளரிளம் பிறைநுதல்  

ஒலிநிலவு வயங்கிழை உருவுடை மகளிரொடு  

நளிமுழவு முழங்கிய அணிநிலவு மணிநகர்  

இருந்தளவு மலரளவு சுரும்பளவு நறுந்தொடையலள்  

களனளவு களனளவு நலனளவு நலனளவு  

பெருமணம் புணர்ந்தனை என்பவஃ  

தொருநீ மறைப்ப ஒழிகு தன்றே

அடிக்குறிப்பு
-------------

1. ↑  
 ஒற்றொடு புணர்ந்த வல்லெழுத்து அடங்காது  

குறளடி முதலா ஐந்து அடி ஒப்பித்து  

ஓங்கிய மொழியான் ஆங்கு அவண் மொழியின்  

இழைபின் இலக்கணம் இயைந்ததாகும்.. – தொல்காப்பியம் செய்யுளியல் 234
2. ↑  யாப்பருங்க விருத்தி, மேற்கோள். பக்கம் 896
**கல்லுக்குடியிருப்பு** ( Kallu Kudiyiruppu) என்பது தமிழ்நாட்டின், புதுக்கோட்டை மாவட்டம், அரிமளம் ஊராட்சி ஒன்றியத்தில் உள்ள ஒரு கிராமமாகும். இந்தக் கிராமத்தில் மொத்தம் சுமார் 350 வீடுகள் உள்ளன.

முதன்மைத் தொழில்
----------------

1990க்கு முன்பு இந்த ஊர்பகுதியில், சாராயம் காய்ச்சுவதுதான் முதன்மைத் தொழிலாக இருந்தது. 1990களில் புதுக்கோட்டை மாவட்ட ஆட்சியராக இருந்த ஷீலாராணி சுங்கத், இந்த ஊரைச் சேர்ந்தவர்கள் அடிக்கடி சாராய வழக்குகளில் கைதாவதை அறிந்து, இந்த கிராமத்து மக்களை அழைத்து சட்டவிரோதத் தொழிலைச் செய்வதை விட நேர்மையான தொழிலைச் செய்து கவுரவமாக வாழுங்கள் அதற்கு வேண்டிய உதவிகளைச் செய்கிறேன் என அறிவுருத்தி உறுதியளித்து, மக்களுக்கு நம்பிக்கையை ஏற்படுத்தினார்.

ஊர்மக்கள் தங்களுக்கு மரக்கன்றுகள் உற்பத்தி செய்யத் தெரியும் என்றும், நாற்றுப் பண்ணை தொழில் செய்து பிழைத்துக் கொள்வதாகவும், அதுக்கான கடனுதவியும், ஆழ்துளை கிணறு அமைக்கவும் கோரிக்கை வைத்தனர். இதை ஏற்றுக் கொண்ட மாவட்ட ஆட்சியர், முதல்கட்டமாக 20 பேருக்கு வங்கிக் கடனுக்கு ஏற்பாடும், உடன் ஆழ்துளைக் கிணறும் அமைக்கப்பட்டது. இதன்பிறகு மக்கள், இந்த ஊரை ஒட்டி உள்ள காட்டுப் பகுதியில் சிதறிக் கிடக்கும் சவுக்கு, நீலகிரி, செம்மரம் போன்ற மரங்களின் விதைகளை சேகரித்து வந்து, நெகிழிப் பைகளில் மண் நிரப்பி விதைத்து வளர்த்து. அந்தக் கன்றுகளை வனத்துறைக்கு வழங்கினர். சிலர் கத்தரி, மிளகாய் நாற்றுகளை உற்பத்தி செய்து விற்றனர். வனத்துறைக்கு வழங்கிய கன்றுகள் போக கூடுதலாக உள்ளக் கன்றுகளை கொண்டு போய் அரிமளம், புதுக்கோட்டை, அறந்தாங்கி, திருமயம் போன்ற வெளியூர்கள்ல விற்றுவந்தனர். அப்படி விற்கப் போன இடங்களில் பலர், தேக்கு, தென்னை, புளி, புங்கன், பூச்செடி கேட்க, அவர்கள் கேட்டதையும் உற்பத்தி செய்து கொடுத்து தொழிலை விரிவுபடுத்தினர் இப்போது பல வெளியூர்களுக்கு மரக்கன்றுகளை வளர்த்து அனுப்பி வருகின்றனர். இத்தொழிலே இவ்வூர் மக்களின் முதன்மைத் தொழிலாகவும் வாழ்வாதாரமாகவும் மாறிவிட்டது.

மேற்கோள்கள்
-----------

1. ↑  "About 70 persons, most of them women, are involved in raising ornamental plants". the hindu. 25 சூலை 2017 அன்று பார்க்கப்பட்டது.
2. ↑  அ.சாதிக் பாட்சா (25 சூலை 2017). "வீட்டுக்கு வீடு நர்சரிகள்.. வியக்க வைக்கும் கல்லுக்குடியிருப்பு மக்கள்!". *செய்திக் கட்டுரை*. தி இந்து. 25 சூலை 2017 அன்று பார்க்கப்பட்டது.
செலுத்தியுடன் கூடிய ஓர் பஞ்சுத்தக்கை
செலுத்தியுடன் கூடிய பஞ்சுத்தக்கை ஒன்றின் பகுதிகள். இடது: பெரிய குழல் ("ஊடுருவு"). நடு: நூலுடன் பஞ்சுத் தக்கை. வலது: குறுகிய குழல்.
விரற்கடைத் தக்கை (ஊடுருவு இல்லாத பஞ்சுத்தக்கை).
**பஞ்சுத் தக்கை**  (*tampon*) உடலின் நீர்மங்களை உறிஞ்சிக் கொள்ள உடல் குழியொன்றில் அல்லது காயத்தில் நுழைக்கப்படும் உறிஞ்சுத் தன்மை கொண்ட, பொதுவாக பஞ்சு, ரேயான் அல்லது இவற்றின் கலவையாலான, தக்கையாகும். மிகப் பொதுவாக இது மாதவிடாய் காலத்தில் யோனியினுள் நுழைக்கப்பட்டு விடாய்க்கால நீர்மங்களை உறிஞ்சிக்கொள்ளப் பயன்படுத்தப்படுகிறது. மூக்கிலிருந்து இரத்தக்கசிவு ஏற்படும்போதும் இது பயன்படுத்தப்படுகிறது. பல நாடுகளிலும் இதன் பயன்பாட்டை அரசுத் தரக்கட்டுப்பாட்டு மற்றும் மருத்துவ கட்டுப்பாட்டு வாரியங்கள் வரையறுக்கின்றன. இது ஆங்கிலத்தில் "டம்போன்" என்று பிரெஞ்சு வேர்ச்சொல்லில் இருந்து பயன்படுத்தப்படுகிறது.

சான்றுகோள்கள்
-------------

1. ↑  "Definition and etymology of tampon". 2008-05-18 அன்று மூலம் பரணிடப்பட்டது. 2012-11-29 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***பஞ்சுத்தக்கை***   
என்பதின் ஊடகங்கள் உள்ளன. 

* Original patent by Dr. Earle Haas
* Tampon Related Patents (archived)
**இளையர்** என்பவர் சங்க காலக் குடிகளில் ஒருவர். ஆதன், அழிசி மற்றும் சேந்தன் ஆகியோர் **இளையர் குடியில்** தோன்றியவர்கள். சேந்தனின் தந்தை அழிசியும், அழிசியின் தந்தை ஆதனும் ஆவர். இந்த **இளையர் குடி**யினர் வெல்போர் சோழர் என்ற சோழரின் கிளைக் குடியினர் ஆவர்.

ஆட்சிப்பகுதி
------------

இவர்கள் ஆர்க்காடு என்னும் நாட்டை ஆண்டுவந்தனர். இந்த ஆர்க்காட்டை இளையர் குடியில் தோன்றிய அழிசி ஆண்டதால் இக்காட்டை *அழிசியம் பெருங்காடு* என்றும் அழைப்பர். இக்காட்டில் நெல்லிமரங்கள் அதிகம். இப்பகுதியை பற்றி குறிக்கும் சங்க இலக்கியங்கள் இந்நாட்டை நீர் வளம் (கழனி), நெல்லி மரங்கள், சோழர் குடியாட்சி போன்றவற்றொடு இணைத்துக் காட்டுவதால் இது தஞ்சை மாவட்டத்தின் ஆர்க்காட்டுக் கூற்றமே அன்றி வட தமிழக ஆர்க்காடு இல்லை என அறியலாம்.

படை பலம்
--------

1. இந்த இளையர் குடியில் ஒருவனான அழிசி தேரில் ஏறி வந்தது கண்கொள்ளாக் காட்சி ஆகும்.
2. இவர்கள் யானை வேட்டையிலும் அதைக் கட்டுப்படுத்துவதிலும் சிறந்தவர். யானை வெட்டையாடி அதனின் கோட்டை (தந்தம்) தனதாக்கிக் கொள்வர்.
3. இவர்கள் வாட்போரில் வல்லவர்கள்.
4. இவர்கள் செய்த போரில் வெற்றி பெறுவார்கள்.

பாண்டியர் தொடர்பு
-----------------

ஒல்லையூர் தந்த பூதப்பாண்டியன் அவையில் ஆதன் அழிசி என்ற ஒருவன் இருந்தான். இளையர் குடி அழிசி காவிரி ஆற்றின் மருதமரக் கரையில் கட்டி வைக்கப்பட்டான் என்ற செய்தியும் உள்ளது. இந்த இரணடையும் இணைத்துக் காட்டி இருவரும் ஒருவரே என்றும் அழிசி சோழரோடு பகைமை கொண்டு ஒல்லையூர் தந்த பூதப்பாண்டியன் அவையில் இருந்ததால் அதை எதிர்க்கவே ஒல்லையூர் தந்த பூதப்பாண்டியன் மீது எதிரிகள் படை எடுத்தனர் என்று மயிலை சீனி. வேங்கடசாமி கூறுவார். அதனாலேயே சோழ நாட்டு கரையில் அழிசியும் கட்டி வைக்கப்பட்டான் என்றும் கூறுவர்.

இளையர் யார்
-----------

மேலே காட்டப்படுள்ள மேற்கோள் சான்றுகள் அனைத்தும் இளையர் என்போரை வாட்போர் வீரர் எனவே காட்டுகின்றன. 

* இளையர் என்போர் வாள் வீரர்கள்.
* சேந்தன் தந்தை அழிசியின் தலைநகர் ஆர்க்காடு
* உள்ளூர் மரத்திலிருந்த வௌவால் சோழர் ஆட்சிக்கு உட்பட்டிருந்த அழிசிக்காட்டு நெல்லிக்கனியை விருரும்பியதாம்.
* ஆதன் அழிசி ஒல்லையூர் தந்த பூதப பாண்டியனின் அவைக்கள நண்பன்.

மூலம்
-----

 *சங்ககாலத் தமிழக வரலாறு - 2*. சென்னை: மீனா கோபால் பதிப்பகம். 2007. பக். 135-138.

மேற்கோள்கள்
-----------

1. 1 2  குறுந்தொகை - 258:6
2. ↑  திதலை எஃகின் சேந்தன் தந்தை,
தேம் கமழ் விரி தார் இயல் தேர் அழிசி,-(நற்றிணை 190)
3. 1 2  நற்றிணை - 87:3
4. ↑  வண்டு மூசு நெய்தல் நெல்லிடை மலரும்
அரியல் அம் கழனி ஆர்க்காடு (நற்றிணை 190)
5. ↑  குறுந்தொகை 258:5
6. ↑  ஏந்து கோட்டு யானைச் சேந்தன்
7. ↑  குறுந்தொகை 258:6
8. ↑  புறம் 71:4-19
9. ↑  குறுந்தொகை - 258:6
10. ↑  #மூலம்
11. ↑  காவிரிப், பலர் ஆடு பெருந் துறை மருதொடு பிணித்த, ஏந்து கோட்டு யானைச் சேந்தன் தந்தை, அரியல்அம் புகவின் அம் கோட்டு வேட்டை, நிரைய ஒள் வாள் இளையர் பெருமகன், அழிசி ஆர்க்காடு (குறுந்தொகை 258)
12. ↑  நற்றிணை 190
13. ↑  வெல் போர்ச் சோழர் அழிசிஅம் பெருங் காட்டு, நெல்லி (நற்றிணை 87)
14. ↑  புறம் 71
நிக்கல்-இரும்பு சேமக்கலம்
**நிக்கல்-இரும்பு பேட்டரி** (nickel–iron battery) என்பது நிக்கல்(III) ஆக்சைடு-ஐதராக்சைடு நேர்மறை தட்டுகள் மற்றும் இரும்பு எதிர்மறை தகடுகள், பொட்டாசியம் ஐதராராக்சைட்டின் மின்பகுபொருள் கொண்ட ஒரு மீளூட்ட மின்கலம் ஆகும். செயல்நிலைப் பொருட்கள் நிக்கல் பூசப்பட்ட எஃகு குழாய்கள் அல்லது துளையிடப்பட்ட பைகளில் வைக்கப்படுகின்றன. இது மிகவும் வலிமையான மின்கலம் ஆகும், இது தவறான பயன்பாடு, (அதீத மின்னூட்டம், *ஓவர் டிஸ்சார்ஜ்* மற்றும் குறுக்காகச்சுற்றுதல்) ஆகியவற்றைப் பொறுத்துக்கொள்கிறது. தொடர்ந்து மின்னூட்டம் செய்யக்கூடிய மற்றும் 20 ஆண்டுகளுக்கும் மேலாக நீடிக்கும் காப்புப்பிரதி சூழ்நிலைகளில் இது பெரும்பாலும் பயன்படுத்தப்படுகிறது.

பயன்கள்
-------

பல தொடருந்து வாகனங்கள் NiFe பேட்டரிகளைப் பயன்படுத்துகின்றன.   *லண்டன் நிலத்தடி மின்சார என்ஜின்கள்* மற்றும் *நியூயார்க் நகர சுரங்கப்பாதை கார்* - R62A ஆகியன சில எடுத்துக்காட்டுகள்.

மேற்கோள்கள்
-----------

1. ↑  David Linden, Thomas B. Reddy (ed).
2. ↑  "Systematic design of an autonomous hybrid locomotive | EUrailmag". eurailmag.com. 20 December 2013 அன்று மூலம் பரணிடப்பட்டது. 2013-04-17 அன்று பார்க்கப்பட்டது.
3. ↑  "Magma #10 Project". azrymuseum.org. 2012-05-15. 2013-04-17 அன்று பார்க்கப்பட்டது.
**அக்கா சுவாமிகள்** என்பவர் புதுச்சேரி வைத்திக்குப்பத்தில் ஜீவசமாதி அடைந்த சித்தர் ஆவார். இவரை *குரு அக்கா சுவாமிகள்*, *அக்கா பரதேசி சாமியார்*, *அக்கா சித்தர்* போன்ற பெயர்களில் அழைத்துவந்தனர்.

வரலாறு
------

சிறுவயதில் மாடு மேய்த்துக் கொண்டிருக்கும் போது, களிமண்ணால் விநாயகர் சிலை செய்து பூஜித்து மகிழ்ந்தார். அவருடைய விநாயகரை ஒரு பெண்ணும் வழிபட்டுள்ளார். தன்னுடைய பிள்ளையாரை வணங்கும் அப்பெண்ணின் செயலைக் கண்டு மகிழ்ந்து அப்பெண்ணின் கைகளில் முத்தம் தந்தார். அப்பெண்ணோ அக்கா வயதுடைய பெண்ணிற்கு முத்தம் கொடுத்தல் தகுமோ என கூறினாள். அதனை நினைத்து சிறுவனாக இருந்த அக்கா சாமியார் வருந்தினார். பின் பெண் இன்பத்திலிருந்து தன்னை விலக்கி அனைவரையும் அக்கா என அழைக்கலானார். இவர் அனைவரையும் அக்கா என அழைத்துவந்தமையால் அக்கா சுவாமிகள் என்று அழைக்கப்பட்டார்.

சமாதிக் கோயில்
--------------

இவர் 1872ம் ஆண்டு ஜீன் மாதம் ஜீவ சமாதி அடைந்தார். ஜீவ சமதாக் கோயிலில் அக்கா சுவாமிகளின் பிரதான சீடரான நாராயண சுவாமிகள் சன்னதியும் அமைந்துள்ளது. இவரது 110வது குருபூசையானது 2015ம் ஆண்டு நடந்தது. அந்நாளில் புதுச்சேரி முதல்வரான ரங்கசாமியும், இந்து சமய அறநிலையத்துறை ஆணையர் குணசேகரன் ஆகியோர் கலந்து கொண்டனர்.

சித்துகள்
---------

* மீன்களை உயிர்ப்பித்தார்.
* ஊழ்வினைத் தீர சுவாமிகளை சாப்பிட அழைக்கும் அன்பர்களிடமிருந்து ஒரு ரூபாயைப் பெற்று புதுவை சோலைத்தாண்டவ குப்பதில் இருந்த அச்சுக்கூடத்தார் வீட்டில் கொடுத்தார்.
* யாழ்ப்பாணத்தில் செல்வந்தர் கேலிக்காக சுடச் சுட அன்னாபிசேகம் செய்தார். இருப்பினும் அதை பொருட்செய்யாமல் யோகத்தில் இருந்தார்.
* கண்பார்வையை குருடருக்குத் தந்தார்.
* தாசிகள் இருவர் சுவாமிகள் இல்லத்திற்கு அழைத்து சென்று உறவு கொள்ள முயன்றனர். அந்த வீடு இடிந்து நாசமாகியது.

ஆதாரங்கள்
---------

1. ↑  "அக்கா சுவாமிகள் கோவிலில் நவராத்திரி இசை நிகழ்ச்சி".
பண்டைய தெசலியைக் காட்டும் வரைபடம். பெரே கிழக்கு மையத்தில் காட்டப்பட்டுள்ளது.
 பெரேயில் உள்ள ஹைபீரியன் நீரூற்று, ஒட்டோமான் மசூதிகள், எட்வர்ட் டோட்வெல் .
**பெரே** (*Pherae* கிரேக்கம் : **Φεραί** ) என்பது பண்டைய கிரேக்கத்தின் பண்டைய தெசலியின் தென்கிழக்கில் இருந்த ஒரு நகரம் மற்றும் போலிஸ் (நகர அரசு) ஆகும்.   பழமையான தெசலியன் நகரங்களில் இதுவும் ஒன்றாகும். இது பண்டைய பெலாஸ்ஜியோடிசின் தென்கிழக்கு மூலையில் அமைந்திருந்தது.  இசுட்ராபோவின் கூற்றுப்படி, இது பகாசே வளைகுடாவில் அதன் துறைமுகமான பகாசேயில் இருந்து லேக் போபீஸ் 90 ஸ்டேடியனுக்கும் குறைவான தொலைவில் இருந்தது. இதன் தளம் நவீன நகரமான வெலஸ்டினோவில் உள்ளது. 

பெலோபொன்னேசியப் போரின் தொடக்கத்தில் ஏதென்சின் ஆரம்பகால தெசலியன் ஆதரவாளர்களின் பெயர் பட்டியலில் பெரேயை துசிடிடீஸ் குறிப்பிட்டுள்ளார் (பெலோபொன்னேசியப் போரின் வரலாறு 2.22). போரின் முடிவில் லிகோஃப்ரான் பெரேயில் ஒரு சர்வாதிகார ஆட்சியை நிறுவினார். அவரது மரணத்தில் அவரது மகன் ஜேசன் சர்வாதிகாரி ஆனார். கிமு 374 வாக்கில் தெசலி முழுவதும் அவரது ஆட்சியின் கீழ் கொண்டுவந்தார். மாக்கெடோனின் பிலிப் கிமு 352 இல் பெரேவைக் கைப்பற்றி தெசலியை மாசிடோனிய ஆட்சிக்கு உட்படுத்தினார்.

உரோமானிய காலங்களில் பெரே எலனிய கிரேக்க பேரரசரான சிரியாவின் ஆண்டியோகசால் கிமு 191 இல் கைப்பற்றப்பட்டது. ஆனால் அதே ஆண்டு இதை உரோமானிய தூதரான மணியஸ் அசிலியஸ் கிளப்ரியோவிடம் இழந்தார்.

குறிப்புகள்
-----------

1. ↑  Mogens Herman Hansen & Thomas Heine Nielsen (2004). *An inventory of archaic and classical poleis*. New York: Oxford University Press. .
2. ↑  Autenrieth, Georg (1891). "Φεραί". *A Homeric Dictionary for Schools and Colleges*. New York: Harper and Brothers.
3. ↑  Smith, William (1854). "Pherae (Φέραι) (1)". *Dictionary of Greek and Roman Geography*. London: Walton and Maber.
**வில்பர் அடிசன் ஸ்மித்** (*Wilbur Addison Smith*, 9 ஜனவரி 1933 - நவம்பர் 13, 2021) சம்பிய நாட்டைச் சேர்ந்த ஆங்கில வரலாற்று புனைவு எழுத்தாளர் ஆவார்.இவரின் எழுத்துக்கள் பொதுவாக தென் பகுதி ஆபிரிக்காவில் நான்கு தசாப்தமாக நிலவி வரும் சர்வதேச தலையீடுகளை கறுப்பின மற்றும் வெள்ளையின குடும்பங்களின் பார்வையில் எழுதப்பட்டுள்ளது.

கணக்காளர் வேலைப்பயிற்சியில் இருந்த போது *when the lion feeds* எனும் முதல் நாவல் மூலமாக இவர் திரைத்துறை அறிமுகம் பெற்றார்.இது அவரை முழுநேர எழுத்தாளராக ஊக்கப்படுத்த அவர் இன்னும் மூன்று புனைவுகளை எழுதி வெளியிட அம்மூன்றும் உடனடியாக விற்றுத்தீர்ந்தது.வெளியீட்டாளர் சால்ஸ் பிக்ஸ்ன் அறிவுரை இவரை வேட்டை மற்றும் சுரங்க களங்களை பின்ணனியாக கொண்ட புனைவுகளை உருவாக்க காரணமாக இருந்ததென இன்றும் ஸ்மித் குறிப்பிடுகிறார்.இவரின் 35 நூல்கள் 2014 வரை 120 மில்லியன் பிரதிகள்(அவற்றில் இத்தாலியில் மட்டும் 24 மில்லியன் பிரதிகள்) விற்பனை ஆகியுள்ளன.

ஆரம்ப வாழ்க்கை
--------------

ஸ்மித் வடக்கு றொடீசியாவிலுள்ள (தற்போது கப்வே,சம்பியா)ப்ரோக்கன் ஹில் எனும் ஊரில் பிறந்தார். உலோகத் தொழிலாளியான ஸ்மித்தின் தந்தை பின்னாளில் ஒரு உலோக தொழிற்சாலையை திறந்தார்.பின் ஒரு பண்ணை நிலத்தையும் வாங்கினார்.தன் தந்தையைப் பற்றிக் குறிப்பிடும் போது ஸ்மித் ''அவர் ஒரு இரும்பு மனிதர்.அவரின் தொழில் அவரின் கைகளை உறுதியாக்கியது.அவர் ஒரு குத்துச்சண்டை வீரர்,வேட்டைக்காரர்.நான் நினைக்கவில்லை அவர் தன் வாழ்நாளில் என் புத்தகங்கள் உட்பட ஒரு புத்தகத்தையேனும் படித்திருப்பாரென்று.''

குழந்தை பருவத்தில் ஸ்மித் மலேரியா காய்ச்சலுக்கு ஆட்பட்டு பத்து நாட்களின் பின் பூரண குணமடைந்தார். ஸ்மித் தன்ஆரம்ப வாழ்க்கையை 30,000 ஏக்கர் பரப்பளவு கொண்ட,காடு, மலைகள்,புன்னிலங்கள் உள்ளடக்கிய தன் தந்தையின் பண்ணை நிலங்களில் கழித்தார். அங்கு அவரின் நண்பர்களாக தோட்டத் தொழிலாளர்களின் பிள்ளைகள் மற்றும் கறுப்பின சிறுவர்கள் இருந்தனர். அவர்களுடன் ஸ்மித் காடுகளில் சுற்றித்திரிந்து வேட்டையாடி நாட்களை கழித்தார்.அவரின் தாய் வழங்கிய புத்தகங்கள் மூலமாக புனைகதைகளில் அவருக்கு ஆர்வம் ஏற்பட்டது. என்றாலும் அவரின் தந்தை அவர் எழுத்தாளர் ஆவதை விரும்பவில்லை.

மேற்கோள்கள்
-----------

1. ↑  Fox, Chloe (28 Apr 2007). "The world of Wilbur Smith, novelist". *Daily Telegraph*.. பார்த்த நாள்: 14 March 2013.
2. ↑  "Wilbur Smith -".
3. ↑  "Early Days". 29 ஜூன் 2017 அன்று மூலம் பரணிடப்பட்டது. 14 March 2013 அன்று பார்க்கப்பட்டது.
**புனிதர் வெரோனிக்கா கிலானி** (*Veronica Giuliani*; 27 திசம்பர் 1660 – 9 சூலை 1727) என்பவர் இத்தாலிய கப்புச்சின் வறிய கிளாரசு அமைப்பைச் சேர்ந்த அருட்சகோதரி ஆவார். இவர் 1839 ஆம் ஆண்டில் பதினாறாம் கிரகோரி திருத்தந்தையினால் புனிதராக அறிவிக்கப்பட்டார்.

பெற்றோர்
--------

தந்தை பெயர் பிரான்செஸ்கோ ஆவார். தாய் பெனேடேட்டா ஆவார். இவர்களது ஏழாவது பெண் குழந்தையாகப் பிறந்தவர் வெரோனிகா ஆவார்.

திருக்காட்சி
------------

இவர் சிறு வயதில் முன் கோபியாகவும் முரட்டுத்தனமாகவும் இருந்தார். இவரின் பதினாறாவது வயதில் இவர் கண்ட திருக்காட்சி இவரது குணத்தை மாற்றி அமைத்தது. தந்தையார் ஏற்பாடு செய்த திருமணத்தில் விருப்பமின்றி *கபுச்சின் புவர் கிளாரா* என்ற பெண் துறவு மன்றத்தில் இணைந்தார். தந்தை இதற்கு மறுப்பு தெரிவிக்கவில்லை. ரோமன் கத்தூளிக்க திருச்சபையை இவர் ஏற்றுக்கொண்ட சபையாகும்.

பெயர் ஏற்பு
-----------

இறைவனின் பாடுகளின் நினைவாக வெரோனிகா ஆன்மீகப் பெயரை ஏற்றார்.

துறவறப் பணி
-----------

துறவறம் ஏற்ற ஆரம்ப காலத்தில் சமையலறை, மருத்துவமனை. புனிதப் பாத்திரங்கள் மற்றும் அங்கிகள் பராமரிக்கும் இடங்களில் வேலைப் பார்த்தார். மேலும் சுமைதூக்கும் பணியாளராகவும் பணி செய்தார்.

இறை பக்தி
---------

தனது வாழ்நாள் முழுவதும் கிறிஸ்துவின் பாடுகளின்பால் அளப்பரிய பற்று கொண்டிருந்தார். அப்பற்று காரணமாக கடவுளின் முள்முடி மற்றும் அவரது உடல் அடையாளங்கள் இவர் உடம்பில் வெளிப்பட்டது.

இறப்பு
------

1727 ஜூலை 9 இல் 66 வது வயதில் இத்தாலியிலுள்ள சிஸ்டா டி கஸ்டெல்லோ என்ற இடத்தில் மரித்தார்.

புனிதர் பட்டம்
--------------

இவருக்கு முக்தி பேரு பட்டத்தினை 1804 ஆம் ஆண்டு ஜூன் 17 இல் திருத்தந்தை ஏழாம் பயஸ் வழங்கினார். புனிதர் பட்டம் 1839 மே 26 இல் திருத்தந்தை பதினாறாம் கிரகோரி வழங்கினார். ஜூலை 9 ஆம் நாள் இவரது நினைவு நாளாக கத்தோலிக்கார்களால் கொண்டாடப்படுகிறது.

பார்வை நூல்
-----------

புனிதர்களின் வரலாறு

மேற்கோள்கள்
-----------

1. 1 2 3  Pope Benedict XVI, "Saint Veronica Giuliani", General audience, December 15, 2010 *w2.vatican.va*, accessed 17 November 2019
2. ↑  St. Veronica Giuliani *www.catholic.org/saints*, accessed 17 November 2019

வெளி இணைப்புகள்
---------------

விக்கிமீடியா பொதுவகத்தில்,  
 ***வெரோனிக்கா கிலானி***   
என்பதின் ஊடகங்கள் உள்ளன. 

* இந்தக் கட்டுரை தற்போது பொது உரிமைப் பரப்பில் உள்ள வெளியீடு ஒன்றின் பகுதிகளைக் கொண்டுள்ளது:  "St. Veronica Giuliani". *Catholic Encyclopedia*. (1913). நியூயோர்க்: இராபர்ட் ஆப்பில்டன்.
* Br. Mauro Jöhri, General Minister OFMCap on The 350 Anniversary of the Birth of Saint Veronica Giuliani at the வந்தவழி இயந்திரம் (பரணிடப்பட்டது ஆகத்து 3, 2012)
* Monastery of Saint Veronica Giuliani, Willington, DE
* Saint Veronica Giuliani at Patron Saints Index at the வந்தவழி இயந்திரம் (பரணிடப்பட்டது மே 3, 2008)
* 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* Spain
* France
* BnF data
* Catalonia
* ஜெர்மனி
* Israel
* United States
* செக் குடியரசு
* நெதர்லாந்து
* போலந்து
* Vatican

 |
| கலைஞர் | 
* ULAN

 |
| மக்கள் | 
* Deutsche Biographie

 |
| மற்றவை | 
* SNAC
* IdRef

 |
**வில்சன் ரூபீன் அபோர்ட்** (Wilson Ruffin Abbott, 1801–1876) என்பவர் ஆப்ரிக்க கனடிய பெற்றோருக்குப் பிறந்த அமெரிக்கர் ஆவார். இவர் ஒரு வெற்றிகரமான வியாபாரி மற்றும் நில பெருநில உரிமையாளர் ஆவார். கனடாவில் மருத்துவராக பணியாற்றிய முதற் ஆப்பிரிக்கரான ஆண்டர்சன் ரூபின் அபோர்ட்டின் தந்தை ஆவார்.   

இவர் ஸ்காட்ச்-அயர்லாந்தை சேர்ந்த தந்தைக்கும் மேற்கு ஆப்பிரிக்காவை சேர்ந்த தாய்க்கும் பிறந்தவர். அபோர்ட் அவர்கள் மிசிசிப்பி ஆற்றில் தன்னுடைய 15 ஆவது வயதில் நீராவிக் கப்பலில் பணியாற்றினார்.

இவர் ஹேலன் டாய்ரை மணந்தார். திருமணத்திற்கு பிறகு ஆலபாமா என்ற இடத்திற்கு இடம் பெயர்ந்தார். அங்கு பலசரக்கு மளிகை கடையைத் தொடங்கினார். ஆனால் 1834 இல் தன்னுடைய கடையில் பொருட்களின் மீது விலை ஏற்றி கொள்ளையடிப்பதாக எச்சரிக்கப்பட்டதால் அங்கிருந்து வெளியேறினார். 1835 ஆம் ஆண்டு பிற்பகுதியில் அல்லது 1836 முற்பகுதியில் கனடாவில் உள்ள டொராண்டோவிற்கு இடம் பெயர்ந்தார்.மேலும் அங்கு வியாபாரியாக பிரகாசித்தார். 

ஆப்பிரிக்காவை பூர்விகமாக கொண்ட ஆண்டர்சன் ரூபீன் அபோர்ட் கனடாவின் மருத்துவராக பணியாற்றியவர் இவரது மகன் ஆவார்.

மேற்கோள்கள்
-----------

1. ↑  Winks, Robin W. (1972). "Wilson Ruffin Abbott". *Dictionary of Canadian Biography, Vol. X*. Toronto. பன்னாட்டுத் தரப்புத்தக எண்:0-8020-3287-7. .
கிருசுனமூர்த்திக்கு இலங்கையில் கிடைத்த பெருவழுதி நாணயம்
**பெருவழுதி நாணயம்** என்பது சங்ககால பாண்டியர் வெளியிட்ட செப்பு நாணயமாகும். சிலர் மூவேந்தர்களும் குறுநில மன்னர்கள் என்றும், அதனால் அவர்கள் நாணயங்கள் வெளியிடவில்லை என்றும் அவர்கள் மௌரிய பேரரசின் நாணயங்களயே பயன்படுத்தினர் என்றும் கூறி வந்தனர். இந்நாணயம் கிடைப்பத்ற்கு முன் சங்க காலத்தில் பண்ட மாற்று முறையே இருந்ததென்றும் நாணயங்கள் புழக்கத்திலில்லை என்று நிலவி வந்த கருத்து மாறியது.

நாணயம்
------

1987ஆம் ஆண்டு கிருட்டிணமூர்த்தி என்பவர் **பெருவழுதி** என தமிழ் பிராமி எழுத்துக்கள் கொண்டு பெயரிட்ட 13 நாணயங்களை வெளியிட்டார். இந்நாணயங்களில் மீன்கள், 1, 2 அல்லது 4 ஆமைகளும், யானை, குதிரை, வேலியிட்ட மரம், காளத்தலை, மூன்று அல்லது ஆறு முகடுகளுடைய மலை, ஆறு புள்ளிகள், சிவலிங்கம், காளை, கோயில் ஆகிய சின்னங்கள் முன் பக்கத்திலும் பெருவழுதி என்று எழுதப்பட்ட எழுத்துக்களுடன் பின் பக்கத்திலும் காணப்படுகின்றன. இவற்றில் காணப்படும் சின்னங்கள் முத்திரை நாணயங்களிலும் காணப்படுகிறது.

காலம்
-----

மூலம் - தினமலர்

இந்த நாணயத்தின் காலம் குறித்து தமிழ் பிராமி எழுத்தறிஞரான ஐராவதம் மகாதேவன் அந்நாணயத்தில் காணப்படும் சொற்றொடரில் பெருவழுதி – பெருவழுதிஸ என்ற இரு பெயர்கள் பொறிக்கப்பட்டுள்ளதாகவும் மூன்று கையுடைய சின்னத்தை பிராமி எழுத்தான "ஸ’ என்று தான் கொள்ள வேண்டுமென்றும் அதனால் அதன் காலம் கி.பி. 2ஆம் நூற்றாண்டென்று கூறினார்.

மத்திய அரசின் முதன்மைத் தொல்லெழுத்து அலுவலரான கே.ஜி.கிருஷ்ணன் இந்த நாணயம் குறித்து மாறுபட்ட கருத்தைத் தெரிவித்தார். அதன்படி அந்நாணயம் இரு மொழி நாணயமன்று. பிராகிருத வழக்குப்படி முதல் சொற்றொடர் "பெருவழுதிஸ" என்றால் அடுத்த சொற்றொடர் தமிழ் வழக்குப்படி **பெருவழுதிக்கு** என்றிருக்க வேண்டும். ஆனால் பெருவழுதி என்ற சொல்லுக்குப் பின் எதுவுமில்லை என்பதை கூறினார்.

அதற்பின் 2004ஆம் ஆண்டு கிருட்டிணமூர்த்தி செய்த ஆய்வின்படி இலங்கையின் கொழும்பு நாணயவியல் காப்பாளரான செனரத் விக்ரமசிங்கே மற்றும் ஹெட்டி ஆராச்சி என்ற நாணயவியல் அறிஞர் கொடுத்த பெருவழுதி நாணயங்களின் படி குதிரைச் சின்னம் முன்னங்கால்களின் கீழ் '**ஸ** எழுத்துப் பொறிக்கப்படவில்லை, மூன்று கைசின்னங்களைத்தான் (Triskle)பொறித்தனர் என்பதை உறுதிப்படுத்தினார். அச்சின்னம் பொ.மு. ஐந்தாம் நூற்றாண்டிலே தொடங்குவதால் அதன் காலம் "பொ.மு. மூன்றாம் நூற்றாண்டு அல்லது இரண்டாம் நூற்றாண்டு" என்று நிறுவினார்.

மூல நூல்
--------

* பண்டைய தமிழகம், சி.க. சிற்றம்பலம், யாழ்ப்பாணப் பல்கலைக்கழகம், இலங்கை.

மேற்கோள்கள்
-----------

1. ↑  
	* சங்க கால பாண்டிய மன்னர் பெருவழுதி நாணயம் கண்டுபிடிப்பு பரணிடப்பட்டது 2016-03-04 at the வந்தவழி இயந்திரம்
2. ↑

உசாத்துணை
---------

* பாண்டியர் பெருவழுதி நாணயங்கள், இரா. கிருட்டினமூர்த்தி, சென்னை - 1987.
நாக் நதி
**நாக் ஆறு**(*Nag River*)(மராத்தி : नाग नदी) என்பது இந்தியாவின் மகாராஷ்டிராவில் உள்ள நாக்பூர் நகரத்தின் ஊடாக பாயும் ஆறாகும். இது நாக்பூர் என்ற பெயருக்கு சொற்பிறப்பியல் வழங்குவதாக அறியப்படுகிறது.

கன்ஹான்-பெஞ்ச் ஆற்றின் ஓர் பகுதியாக, நாக் நதி வாடிக்கு அருகிலுள்ள லாவா மலைகளில் உருவாகிறது. நாக் மற்றும் பியோலி நதிகள் பவங்கான் அருகில் சந்திக்கின்றன. நாக் மற்றும் போரா நதியின் சங்கமம் தைட்டூருக்கு அருகிலும், நாக் மற்றும் கன்ஹான் நதியின் சங்கமம் சவங்கி கிராமத்திற்கு அருகிலும் உள்ளது. 2001இல் பட்டியலிலிருந்து அகற்றப்பட்ட, இந்த நதியினை, நவம்பர் 2015இல், நகரத்தின் பாரம்பரிய மீட்டெடுப்பு பட்டியலில் இந்த ஆறும் இடம்பெற முயற்சி மேற்கொள்ளப்பட்டது.

இந்த ஆறு நாக்பூரின் வடிகாலா மாறியுள்ளது. இதன் விளைவாக இதன் சுற்றுச்சூழல் நகர்ப்புற கழிவுகளால் பெரிதும் மாசுபட்டுள்ளது

புத்துணர்ச்சி மற்றும் அழகுபடுத்தல்
----------------------------------

நாக் ஆற்றிற்குப் புத்துணர்ச்சி வழங்கும் விதமாகத் தேசிய நதி பாதுகாப்பு இயக்குநரகம் 2019 நவம்பரில் ரூ. 2434 கோடி செலவில் திட்டம் ஒன்றினை அனுமதித்தது. இந்த செலவு முந்தைய மதிப்பீட்டில் 1476.96 கோடியாக இருந்தது. ஒப்புதல்களில் தாமதம் மற்றும் சரக்கு மற்றும் சேவை வரியைச் சேர்ப்பதே இதற்குக் காரணம். திட்டத்தின் மத்திய அரசின் பங்கு 60%, மாநிலத்தின் பங்கு 25% ஆகும். மீதமுள்ள 15% என்.எம்.சி. ஜப்பான் சர்வதேச ஒத்துழைப்பு நிறுவனம் மையம் மற்றும் மாநில பங்குகளுக்கு நீண்ட கால கடனை அடிப்படையில் அமைகிறது. இந்த திட்டம் நாக் ஆற்றுடன் பியோலி நதி புனரமைப்பினையும் உள்ளடக்கியது. மேலும் இது முடிவடைய நான்கு ஆண்டுகள் ஆகும் என்று மதிப்பிடப்பட்டுள்ளது. நாக்பூர் மாநகராட்சி (என்.எம்.சி) நாக் ஆறு மேம்பாடு திட்டத்தையும் ரூ .1,600 கோடிக்குத் தயாரிக்கிறது. பிரான்சைத் தளமாகக் கொண்ட ஏ எப் டி (பிரெஞ்சு அபிவிருத்தி நிறுவனம்) விரிவான திட்ட அறிக்கையைத் தயாரித்து வருகிறது. மேலும் இந்த திட்டத்திற்கும் நீண்ட கால கடன் அடிப்படையில் ஒப்புதல் அளிக்க வாய்ப்புள்ளது.

மேற்கோள்கள்
-----------

1. ↑  "Nag River Basin". 2011-10-03 அன்று மூலம் பரணிடப்பட்டது.
2. ↑  "Heritage status for Nag river". *தி டைம்ஸ் ஆஃப் இந்தியா*. 2013-06-29 அன்று மூலம் பரணிடப்பட்டது.
3. ↑  Mundhada, Tejas. "Nag River will finally be rejuvenated". *The Live Nagpur* (ஆங்கிலம்). 2020-06-12 அன்று பார்க்கப்பட்டது.
4. ↑  Nov 6, Anjaya Anparthi | TNN |; 2019; Ist, 04:45. "Nag river rejuvenation: NRCD clears Rs2,434cr escalated cost | Nagpur News - Times of India". *The Times of India* (ஆங்கிலம்). 2020-06-12 அன்று பார்க்கப்பட்டது.
**இம்சை அரசன் 24ம் புலிகேசி** (Imsai Arasan 24th Pulikecei) என்பது சிம்புதேவன் எழுதி இயக்கும் ஒரு தமிழ் வரலாற்று-நகைச்சுவைத் திரைப்படம் ஆகும். இம்சை அரசன் 23ம் புலிகேசி (2006) திரைப்படத்தின் தொடர்ச்சியே இது. முன்னணி கதாப்பாத்திரத்தில் நடிகர் வடிவேலு மற்றும் நடிகை பார்வதி ஓமனக்குட்டன் ஆகியோர் நடித்துள்ளனர். எஸ். ஷங்கரின் தயாரிப்பு நிறுவனமான எஸ் பிக்சர்ஸ் மற்றும் லைகா புரொடக்சன்ஸ் ஆகியவை இந்த திரைப்படத்தை தயாரிக்கின்றன.இந்த திரைப்படத்தின் முதல் தோற்றம் 23 ஆகஸ்ட் 2017 அன்று வெளியிடப்பட்டது.[1]

நடிகர்கள் மற்றும் நடிகைகள்
--------------------------

* வைகை புயல் வடிவேலு
* பார்வதி ஓமனக்குட்டன்
* மனோபாலா
* இளவரசு

தயாரிப்பு
---------

இப்படத்தை தயாரிப்பாளர் ஷங்கரின் எஸ் பிக்சர்ஸ் மற்றும் லைகா புரொடக்சன்ஸ் ஆகியவை தயாரிக்கின்றன. இசையமைப்பாளர் முகமது ஜிப்ரான் இப்படத்திற்கு இசையமைக்கின்றார்.தேசிய விருது பெற்ற படத்தொகுப்பாளர் விவேக் ஹர்ஷன் மற்றும் ஒளிப்பதிவாளர் சரவணன் ஆகியோர் இப்படக்குழுவில் உள்ளனர்.[2] வடிவேலுவை நாயகனாக இயக்குனர் ஷங்கர், தனது தயாரிப்பில் வெளிவந்த படமான இம்சை அரசன் 23 ஆம் புலிகேசியில் அறிமுகப்படுத்தினார். சிம்பு தேவன் இயக்கிய இந்த அரசியல் நையாண்டிப் படமான இம்சை அரசன் 23 ஆம் புலிகேசி, வெற்றி பெற்றது.

கடந்த ஆண்டு, இயக்குனர் ஷங்கர், வடிவேலுவை வைத்து இம்சை அரசன் 24ம் புலிகேசி எனும் படத்தை தயாரிக்க இருப்பதாக அறிவித்தார். எனினும் வடிவேலுவிற்கும் படக்குழுவிற்கும் தொடர்ச்சியாக சண்டை நிலவியது. இப்பிரச்சனையைத் தீர்க்க தமிழ்நாடு திரைப்படத் தயாரிப்பாளர் சங்கத்தை நாடினார் ஷங்கர். தயாரிப்பாளர் சங்கம் இப்பிரச்சனையால் வடிவேலுவை வைத்து படம் எடுக்கத் தடை விதித்தது.[3]

மேற்கோள்கள்
-----------

1. ↑
2. ↑
3. ↑
இந்தியக் கவிஞர், எழுத்தாளர். அஸ்ஸாமில் பிறந்து மேகாலய மாநிலம் ஷில்லாங்கில் வளர்ந்தவர்.

**தரையில் படகுகள்** (**Boats on Land**) எனும் இவரது முதல் சிறுகதைத் தொகுதி 2013-ஆம் ஆண்டுக்கான ஆங்கிலத்தில் எழுதப்பட்ட இளம் எழுத்தாளரின் படைப்புக்கான சாகித்திய அகாதமி விருதையும் சிறந்த புனைவுக்கான கிராஸ்வேர்ட் புக் விருதையும் வென்றது. மேகாலயாவைச் சேர்ந்த ஆங்கில எழுத்தாளர்களில் சாகித்ய அகாதமி விருதைப் பெற்ற முதல் எழுத்தாளர் இவர்.

வாழ்வும் பணியும்
----------------

அஸ்ஸாம் மாநிலத்தின் ஜோர்ஹாத்தில் பிறந்த பரியத் ஷில்லாங்கிலும் அஸ்ஸாமின் பல்வேறு தேயிலைத் தோட்டங்களிலும் வளர்ந்தார். ஷில்லாங்கின் லொரேடோ கான்வென்டிலும் அஸ்ஸாம் வேலி பள்ளியிலும் பயின்றார். பின்னார் தில்லி செயின்ட் ஸ்டீஃபன் கல்லூரியிலிருந்து ஆங்கில இளங்கலைப் பட்டமும் SOAS, லண்டன் பல்கலைக்கழகத்திலிருந்து கலை மற்றும் தொல்லியலில் முதுகலைப் பட்டமும் பெற்றார். 2010-இல் இவரால் துவங்கப்பட்ட Pyrta எனும் இணைய இலக்கிய இதழின் ஆசிரியர். Time Out, Delhi, The Caravan, Internatzionale போன்ற இந்திய மற்றும் பன்னாட்டு இதழ்களில் இவரது படைப்புகள் வெளியாகியுள்ளன.

விருதுகள்
---------

2013-இல் இவரது தரையில் படகுகள் எனும் முதல் சிறுகதைத் தொகுதி ஆங்கிலத்தில் எழுதப்பட்ட இளம் எழுத்தாளரின் படைப்புக்கான சாகித்திய அகாதமி விருதையும் சிறந்த புனைவுக்கான கிராஸ்வேர்ட் புக் விருதையும் வென்றது. அதே ஆண்டில் Shakti Bhatt First Book பரிசுககான தேர்வுப் பட்டியலில் இடம் பெற்றது. 2013-ஆம் ஆண்டின் Uday Lakhanpal உலகச் சிறுகதை விருதுக்கும், Tata Literature Live முதல் நூல் விருதுக்கும் தேர்வு செய்யப்பட்ட நூல்கள் பட்டியலில் இடம் பிடித்தது. இவரது **கடற்கரை** புதினம் The Hindu இலக்கியப் பரிசுக்கான தேர்வுப்பட்டியலில் இடம்பெற்றது.

எழுத்து-நடை
-----------

ஷில்லாங், சிரபுஞ்சி, அஸ்ஸாம் ஆகிய இடங்களை களனாகக் கொண்ட இவரது கதைகள் வடகிழக்கிந்தியாவில் 1850-களில் தொடங்கி மூன்று நூறாண்டுகளில் ஏற்பட்ட பெரும் மாற்றங்களை மீள் புனைவாக்கம் செய்பவை. நாட்டார் கூறுகளையும் மரபையும் ஊடுபாவாகக் கொண்டு சமூக-அரசியல் நிகழ்வுகளை விரித்துரைக்கும் பரியத்தின் எழுத்துக்கள் மாய யதார்த்தவாதம் சார்ந்தவை என்றும் ஹருகி முரகாமியின் எழுத்துக்களோடு ஒப்பிடத்தக்கவை என்றும் கருதப்படுகிறது. ஜீத் தையில் இவரது எழுத்துக்களை "மறைபொருள் உணர்த்துபவை, அசலானவை" என்று கூறுகிறார்.

படைப்புகள்
----------

### புனைவு

கடற்குதிரை (Seahorse) - புதினம்

தரையில் படகுகள் (Boats on Land) - சிறுகதைத் தொகுதி

### கவிதை

மஞ்சள் முனை (The Yellow Nib)

கவி கலா : மெய்நிகர் கவிதைத் திட்டம் (The Virtual Poetry Project)
JCB compact excavator, 2013.JPGJCB compact excavator, 2013.JPGJCBJCBJCBJCB
**ஜே. சி. பேம்போர்டு அகழ்வு நிறுவனம்** (*J. C. Bamford Excavators Limited*) என்பதன் சுருக்கமே ஜேசிபி நிறுவனம் ஆகும். ஜேசிபி நிறுவனம் 1945 ஆம் ஆண்டு ஜோசப் சிரில் பேம்போர்டு என்பவரால் தொடங்கப்பட்டது. அவரின் பெயரே நிறுவனத்திற்கு சூட்டப்பட்டது. இது கட்டுமானம், விவசாயம், இடிப்புப்பணி, பூமி தோண்டுதல் அல்லது அகழ்வுப் பணிக்கான கனரக வாகனங்கள் தயாரிக்கும் முதன்மை நிறுவனம் ஆகும்.மேலும் இந்நிறுவனம் கட்டுமான இயந்திரங்கள் தயாரிப்பில் உலகின் மூன்றாவது மிகப்பெரிய நிறுவனமாக விளங்குகிறது..  மேலும் மேற்கண்ட பணிகளை மேற்கொள்ள 300 வகையான இயந்திரங்களை இந்த நிறுவனம் தயாரிக்கிறது. ஆசியா , ஐரோப்பா, வட அமெரிக்கா, உள்ளிட்ட கண்டங்களில் இருக்கும் 22 தொழிற்சாலைகளில் இருந்து வாகனங்கள் தயாரிக்கப்பட்டு உலகம் முழுவதுமுள்ள 150 நாடுகளில் விற்பனை செய்யப்படுகின்றன.

வரலாறு
------

### 20ஆம் நூற்றாண்டு

1948-ல் ஆறு பேரை வேலை ஆட்களாக வைத்துக்கொண்டு முதல் நீரியல் துரப்பணம் இயந்திரத்தை உருவாக்கினார். 1950-ல் இது இயந்திர தயாரிப்பு நிறுவனமாக மாறியது. ஓரு வருடத்திற்குப் பின் இந்த இயந்திரத்தின் நிறம் மஞ்சளாக மாற்றப்பட்டது. 1953 ல் பின் பக்க துாக்கு இயந்திரமாக உருவாக்கப்பட்டது. 1957-ல் ஹைட்ரா டிக்கா என்ற முறையில் அதிக பளு துாக்கும் இயந்திரமாகவும் வேளாண்மை மற்றம் கட்டிட வேலைகளுக்கும் பயன்படுத்தப்பட்டது. 1960-ல் ஜே சி பி நீரியல் இழுவை இயந்திரம் என்ற உருவில் வட அமெரிக்கா சந்தையில் நுழைந்து வெற்றி பெற்றது.1978 ல் பளு இயந்திரமாக உருவெடுத்தது. 1979-ல் இந்தியாவில் காலடி எடுத்து வைத்தது.1991-ல் ஜப்பான் நாட்டு நிறுவனத்தின் கூட்டுடன் உற்பத்தி செய்தது. இரண்டு வருடங்கள் கழித்து அமெரிக்கா கொரியா பிரேசில் ஆகிய நாடுகளில் தனது உற்பத்தியை பெருக்கியது.

### 21ஆம் நுாற்றாண்டு

40 வருடங்களுக்குப் பிறகு 2004-2005ஆம் ஆண்டுகளில் ஜேசிபி 444 டீசல் இயந்திரத்தை உற்பத்தி செய்தது. ஜெர்மன் தொழில் நுட்ப இயந்திரக் கருவிகளைக் கொண்டு புதிய தொழிற்சாலைகளை சீனாவில் நிறுவியது. 2006 ம் ஆண்டு 4000 தொழிலாளர்கள் கொண்ட தொழிற்சாலையாகச் செயல்பட்டது.2007 ல் கட்டுமானத் தொழில் நுட்ப போட்டிக்கு அதிக பளு உள்ள தயாரிப்புகளை திட்டமிட்டு உருவாக்கியது. 2009-ல் இந்தியாவில் இது பெரிய தொழில்சாலைகளை அரியானா மாநிலத்தில் நிறுவியது.

உலகளாவிய சந்தை
--------------

அமெரிக்க ஐக்கிய நாடுகள் ஜெர்மனி தென் அமெரிக்கா ஆஸ்திரேலியா இந்தியா மற்றும் சீனா போன்ற நாடுகளில் தொழிற்சாலைகளை ஆரம்பித்தது.12000 ஊழியர்களுடன் 150 நாடுகளில் 1500 பணிமனைகளை உருவாக்கியது.இத்தொழில்சாலைகளில் 300 தயாரிப்புகளை தயாரித்தது.

### ஜேசிபி யின் தயாரிப்புகள்

* ஜேசிபி அறுவடை செய்யும் இயந்திரம்
* ஜேசிபி நில சீரமைப்பு மற்றும் இணை தயாரிப்புகள்
* ஜேசிபி வாடகை அமைப்பு இயந்திரம்
* ஜேசிபி இணைப்புகள்
* ஜேசிபி பளு தயாரிப்புகள்
* ஓட்டுனர் தொடர் அமைப்பு

இது போன்ற இன்னும் பல தயாரிப்புகளை உற்பத்தி செய்தது.
இந்தியாவில் பரிதாபாத் (அரியானா) ஜெய்ப்பூர் மற்றும் புனே ஆகிய இடங்களில் ஜேசிபி நிறுவனம் இயங்கி வருகிறது.

மேற்கோள்கள்
-----------

1. ↑   name=yorkshirepost>"JCB reaps reward for 'tough action' as profits show a rise". Yorkshire Post. 15 July 2010.. பார்த்த நாள்: 18 August 2010.
2. ↑   name=companyinfo
3. ↑  name=manufacturing> "A Global Manufacturer". J C Bamford Excavators Limited. 10 August 2011 அன்று மூலம் பரணிடப்பட்டது. 27 September 2010 அன்று பார்க்கப்பட்டது.
**வானமாதேவி** (*Vanamadevi*), இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள கடலூர் வட்டத்தில் இருக்கும் ஓர் ஊராட்சி ஆகும். இதன் பெயரில் மற்றொரு ஊராட்சி காட்டுமன்னார்கோயில் அருகில் உள்ளது.

புவியியல்
---------

இவ்வூரின் அமைவிடம் 11°43′58″N 79°39′51″E﻿ / ﻿11.732735°N 79.664183°E﻿ / 11.732735; 79.664183 ஆகும். கடலூர் - சங்கராபுரம் (மா.நெ- 68) ([SH-68) மாநில நெடுஞ்சாலையில் கடலூரி்லிருந்து 11 கி.மீ தொலைவில் வானமாதேவி ஊராட்சி உள்ளது

மக்கள் வகைப்பாடு
----------------

இந்திய 2001 மக்கள் தொகை கணக்கெடுப்பின்படி 1797 மக்கள் இங்கு வசிக்கின்றார்கள். இவர்களில் 50.69% ஆண்கள், 49.31% பெண்கள் ஆவார்கள். வானமாதேவி மக்களின் சராசரி கல்வியறிவு 57.69% ஆகும், இதில் ஆண்களின் கல்வியறிவு 61.07%, பெண்களின் கல்வியறிவு 38.29% ஆகும். வானமாதேவி மக்கள் தொகையில் 14.24% ஆறு வயதுக்குட்பட்டோர் ஆவார்கள்.

போக்குவரத்து
------------

கடலூரி்லிருந்து சிலம்பிநாதன்பேட்டைக்கு செல்லும் நகர பேருந்து வானமாதேவி ஊராட்சி வழியாக செல்கிறது. மேலும் கடலூர் - பண்ணுருட்டி (வழி) பாலூர் பேருந்தில் வானமாதேவி பேருந்து நிறுத்தத்தை அடைந்து, கெடில ஆற்று பாலத்தை கடந்து 1 கி.மீ சென்றால் வானமாதேவி ஊராட்சியை சென்று அடையலாம்.

ஆதாரங்கள்
---------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**ஹேவர்சைன் வாய்பாடு** (*Haversine formula*) என்பது ஒரு வகை சமன்பாடு ஆகும். இதைக் கொண்டு, ஓர் உருளையின் இரு புள்ளிகளுக்கு இடையிலான தூரத்தை, பெருவட்டங்களின் வழியாக அறிய முடியும். அந்த புள்ளிகளின் அட்சரேகை, தீர்க்கரேகைகள் விடைகளாக கிடைக்கும். முக்கோணவியலின் சிறப்புப் பிரிவு இது. 
ஜேம்ஸ் இன்மேன் என்ற பேராசிரியர், ஹேவர்சைன் என்ற சொல்லை உருவாக்கினார்.

வாய்பாடு
--------

ஓர் உருளையில் உள்ள இரு புள்ளிகளுக்கு இடையிலான் ஹேவர்சைன் மைய கோணத்தை கீழ்க்கண்டவாறு வழங்கலாம். 

{\displaystyle \operatorname {haversin} \left({\frac {d}{r}}\right)=\operatorname {haversin} (\phi \_{2}-\phi \_{1})+\cos(\phi \_{1})\cos(\phi \_{2})\operatorname {haversin} (\lambda \_{2}-\lambda \_{1})}

  

* *haversin* என்பது ஹேவர்சைன் செயல்பாடு

{\displaystyle \operatorname {haversin} (\theta )=\sin ^{2}\left({\frac {\theta }{2}}\right)={\frac {1-\cos(\theta )}{2}}}
* *d* என்பது இரு புள்ளிகளுக்கும் இடையிலான தூரம். (உருளையின் பெருவட்டங்கள் வழியே உள்ள தூரம்),
* *r* என்பது உருளையின் ஆரம்
* {\displaystyle \phi \_{1},\phi \_{2}}: latitude of point 1 and latitude of point 2
* {\displaystyle \lambda \_{1},\lambda \_{2}}: longitude of point 1 and longitude of point 2

*d* என்னும் தூரத்தைக் கண்டறிய, கீழ்க்கண்ட சமன்பாடு உதவும்.

{\displaystyle d=r\operatorname {haversin} ^{-1}(h)=2r\arcsin \left({\sqrt {h}}\right)}
*h* என்பது haversin(*d*/*r*)

{\displaystyle d=2r\arcsin \left({\sqrt {\operatorname {haversin} (\phi \_{2}-\phi \_{1})+\cos(\phi \_{1})\cos(\phi \_{2})\operatorname {haversin} (\lambda \_{2}-\lambda \_{1})}}\right)}
{\displaystyle =2r\arcsin \left({\sqrt {\sin ^{2}\left({\frac {\phi \_{2}-\phi \_{1}}{2}}\right)+\cos(\phi \_{1})\cos(\phi \_{2})\sin ^{2}\left({\frac {\lambda \_{2}-\lambda \_{1}}{2}}\right)}}\right)}

சான்றுகள்
---------

1. ↑  Heavenly Mathematics: The Forgotten Art of Spherical Trigonometry By Glen Van Brummelen
2. ↑  A History of Mathematical Notations: Vol. II By Florian Cajori
3. ↑  Oxford English Dictionary. Oxford University Press. 2nd ed. 1989. Cites coinage of term "Haversine" by Prof. Jas. Inman, D. D. in his Navigation and Nautical Astronomy, 3rd ed. (1835).